Leeus kies Rass vir stryd teen Stormers | Netwerk24
Leeus kies Rass vir stryd teen Stormers
13 Februarie 2020 12:39
Manuel Rass in die Leeus se eersterondewedstryd teen die Jaguares in Buenos Aires in aksie. Foto: Getty Images
Die Leeus het net een verandering aan hul span aangebring wat die Reds geklop het vir Saterdag se Superrugby-wedstryd teen die Stormers op Ellispark.
Die senter Manuel Rass vervang Duncan Matthews.
Rass was ’n skolerugby-ster by die Hoër Jongenskool Paarl voordat hy deur die Leeus na Johannesburg gelok is.
Nadat daar vroeër in die week aangekondig is dat die gewese Springbok-losvoorspeler Willem Alberts nog nie beskikbaar is nie weens ’n boarmbesering, is hy wel voorlopig saam met Ruan Vermaak op die plaasvervangersbank ingesluit. Alberts kon vanweë sy besering nog nie vir die Leeus speel sedert hy hom vanaf Stade Francais in Frankryk by die Johannesburgers aangesluit het nie.
Leeus: Andries Coetzee, Tyrone Green, Mannie Rass, Dan Kriel, Courtnall Skosan, Elton Jantjies (k), Morné van den Berg, Len Massyn, Vincent Tshituka, Marnus Schoeman, Ruben Schoeman, Marvin Orie, Jannie du Plessis, Pieter Jansen en Dylan Smith. PLAASVERVANGERS: Jan-Henning Campher, Sti Sithole, Carlu Sadie, Wilhelm van der Sluys, Willem Alberts/Ruan Vermaak, Hacjivah Dayimani, Dillon Smit en Wandisile Similane.
Meer oor: Stormers | Leeus | Superrugby
Haaie sonder Curwin teen ’Canes
Leeus wil Stormers-nul uitwis
Dobson: Daar’s baie skop in Damian
Leeus sal uitdaging konfronteer